कुमार विश्वास के भाजपा में जाने की बात को इसलिए भी ताकत मिल रही है क्योंकि वो खुद को दक्षिणपंथी कहते रहे हैं। आप में भी वाम रुझान ने नेताओं को पार्टी से बाहर कराने में उनका रोल रहा है। कुमार विश्वास ब्राह्मण हैं और दिल्ली से सटे गाजियाबाद के पिलखुआ के रहने वाले हैं। उनको राज्यसभा में भेजने का फायदा भाजपा को उत्तर प्रदेश और दिल्ली के अलावा राजस्थान के आने वाले चुनावों में भी हो सकता है, जहां वो आम आदमी पार्टी के प्रभारी थे। कुमार विश्वास को अच्छे वक्ता के तौर पर भी जाना जाता है।